Spalla

Is ionann spalla (cheville sa Fhraincis) agus nath a chuirtear isteach i líne filíochta chun an mheadaracht nó an rím a shásamh. Bhí sé an-choitianta i bhfilíocht na Sean-Ghaeilge, na dánta díreacha. Shíl PW Joyce gur dhroch-chleachtas a bhí ann. Luaitear 'gan gó' a bheith cosúil leis agus é a bheith in úsáid i bhfilíocht Gaeilge na linne sin (1910). (PW Joyce, English as We Speak it in Ireland, 1910.)

Is dóigh gur ó spallaí (scealla nó scilteáin chloiche) a úsáidtear le poill a líonadh agus ballaí cloiche á dtógáil a thagann an focal Gaeilge.

Samplaí ón nGaeilge

 cen ainble ~ gan ainfhéile
 cen brath ~ gan feall 
 amru aireg ~ amhra (an) aireag (.i. aireagán)
 cúairt n-assa ~ cuairt furasta
 anba an béd ~ ollmhór an béad